open-index/open-wikipedia-markdown huggingface dataset:
Απόστολος Τεγόπουλος

Ο **Απόστολος Τεγόπουλος** (1936 - 2 Απριλίου 2007) ήταν σημαντικός Έλληνας σκηνοθέτης, ο οποίος καθιέρωσε μαζί με τον Δημήτρη Καράμπελα ως πρωταγωνιστή της μεγάλης οθόνης τον Νίκο Ξανθόπουλο, σκηνοθετώντας μεταξύ άλλων μια από τις πλέον εμπορικές ταινίες, την *[[Η Οδύσσεια ενός ξεριζωμένου|Οδύσσεια ενός Ξεριζωμένου]]*. Ήταν επίσης συνιδρυτής και συνιδιοκτήτης της εταιρίας παραγωγής "Κλακ Φιλμ". 

Γεννήθηκε στην Αθήνα το 1936 και σπούδασε στην Ανωτάτη Εμπορική και στη Σχολή Κινηματογράφου Λυκούργου Σταυράκου. Υπήρξε Πρόεδρος του Συνδέσμου Ελλήνων Παραγωγών Κινηματογράφου, Τηλεόρασης και Βίντεο.

Ξεκίνησε ως φροντιστής και έγινε βοηθός σκηνοθέτη και διευθυντής παραγωγής έως το 1961, οπότε συνσκηνοθέτησε την πρώτη του ταινία Καπετάνιος για κλάματα.

Το 1963 δημιούργησε μαζί με τον Δημήτρη Καράμπελα την εταιρεία παραγωγής Κλακ Φιλμ και γύρισε ταινίες όπως *[[Η καρδιά ενός αλήτη]]*, *[[Ο κατατρεγμένος]]*, *[[Η κραυγή μιας αθώας]]*, *[[Αγάπησα έναν αλήτη]]*, *[[Η Οδύσσεια ενός ξεριζωμένου|Οδύσσεια ενός Ξεριζωμένου]]* και άλλες.

Πέθανε στις 2 Απριλίου του 2007.

Κατηγορία:Έλληνες σκηνοθέτες
Κατηγορία:Έλληνες παραγωγοί ταινιών
Σταθερά Αβογκάντρο

**Αριθμός Αβογκάντρο** (*Ν*Α) ονομάζεται ο αριθμός των ατόμων που περιέχονται σε 12 g του ισοτόπου 12C του άνθρακα. Η τιμή του αριθμού Αβογκάντρο, όπως προέκυψε από πολυάριθμες πειραματικές μετρήσεις, βρέθηκε ότι είναι NΑ = 6,022 141 79 · 1023 mol−1, δηλαδή περίπου 600 εξάκις εκατομμύρια.

* Σε κάθε γραμμομόριο (mole) οποιασδήποτε καθαρής ουσίας περιέχονται ακριβώς *Ν*Α μόρια.
* Σε κάθε γραμμοάτομο (gr-at) οποιουδήποτε χημικού στοιχείου περιέχονται ακριβώς *Ν*Α άτομα.
* Σε κάθε γραμμοϊόν (gr-ion) περιέχονται ακριβώς *Ν*Α ιόντα.

Συνεπώς ο αριθμός αυτός εκφράζει τον άριθμό μορίων, ατόμων ή ιόντων που περιέχονται αντίστοιχα στο γραμμομόριο, γραμμοάτομο ή γραμμοιόν.

Ο Αριθμός Αβογκάντρο πήρε το όνομά του προς τιμήν του Ιταλού χημικού Αμεντέο Αβογκάντρο.

## Εξωτερικοί σύνδεσμοι
* 

Κατηγορία:Χημικές ιδιότητες
Κατηγορία:Φυσικές σταθερές
DSL

Ο όρος **Digital Subscriber Line** (**Ψηφιακή Συνδρομητική Γραμμή**) ή **DSL** ή **xDSL** περιγράφει μια οικογένεια τεχνολογιών που παρέχουν μετάδοση δεδομένων πάνω από το παραδοσιακά τηλεφωνικά καλώδια. Η πιο δημοφιλής τεχνολογία DSL είναι το ADSL και η βελτιωμένη έκδοσή του, το ADSL2+.

## Τεχνολογίες DSL
Μερικές τεχνολογίες DSL είναι οι εξής:

* High Data Rate Digital Subscriber Line (HDSL), μια παλιότερη μορφή DSL
* Symmetric Digital Subscriber Line (SDSL), μια μορφή DSL που παρέχει τους ίδιους ρυθμούς αποστολής και λήψης δεδομένων
* Asymmetric Digital Subscriber Line (ADSL), μια προτυποποιημένη έκδοση, που παρέχει χαμηλότερους ρυθμούς για την αποστολή των δεδομένων σε σύγκριση με τη λήψη
* Rate-Adaptive Digital Subscriber Line (RADSL)
* Very High Speed Digital Subscriber Line (VDSL), το οποίο παρέχει πολύ γρήγορες ταχύτητες αντικαθιστώντας το χαλκό με οπτικές ίνες μέχρι τα ΚΑΦΑΟ
* Very High Speed Digital Subscriber Line 2 (VDSL2), μια βελτιωμένη έκδοση του VDSL
* Symmetric High-speed Digital Subscriber Line (G.SHDSL), μια προτυποποιημένη από την ITU (International Telecommunication Union) έκδοση του SDSL
* Powerline Digital Subscriber Line (PDSL), μια τεχνολογία που χρησιμοποιεί το δίκτυο του ηλεκτρικού ρεύματος
* Uni-DSL (UDSL)

## To DSL στην Ελλάδα
Οι συνήθεις εγκαταστάσεις οικιακές ή επαγγελματικές χρησιμοποιούν μικρότερο όγκο αποστολής δεδομένων από τον αντίστοιχο όγκο λήψης και γι' αυτό το λόγο οι κύριες DSL τεχνολογίες που χρησιμοποιούνται σήμερα στην Ελλάδα είναι το ADSL/ADSL2+. Διατίθενται επίσης και τα SDSL, SHDSL τα οποία όμως, κυρίως λόγω κόστους, χρησιμοποιούνται συνήθως σε εξειδικευμένες εγκαταστάσεις.

*
DSL (αποσαφήνιση)

Το ** DSL** μπορεί να αναφέρεται:
* Στην τεχνολογία Ψηφιακών Συνδρομητικών Γραμμών Digital Subscriber Line
* Στη διανομή Linux Damn Small Linux
Ευρωμπάσκετ 1979

Η 21η διοργάνωση του ευρωπαϊκού πρωταθλήματος καλαθοσφαίρισης ανδρών του 1979 (γνωστό και ως **Ευρωμπάσκετ 1979**) οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Ιταλία και έλαβε χώρα στις πόλεις Σιένα, Τορίνο, Μέστρε και Γκοριτσά, στο διάστημα 9 Ιουνίου ως 19 Ιουνίου.

Την παράσταση έκλεψαν οι εκπληκτικοί Ισραηλινοί του MVP της διοργάνωσης **Μίκι Μπέρκοβιτς**. Με ανέλπιστη νίκη επί των τρις πρωταθλητών Ευρώπης και δις παγκόσμιων πρωταθλητών της δεκαετίας του 1970 Γιουγκοσλάβων με 77-76, και τη βοήθεια του παράξενου συστήματος που ίσχυε τότε, οι Ισραηλινοί ευνοήθηκαν έτσι ώστε, παρά τις κάποιες ήττες τους στον τελικό γύρο, να φτάσουν στον τελικό έχοντας εισπράξει ήδη τον θαυμασμό της κοινής γνώμης. Εκεί υποτάχθηκαν με 98-76 στην ανωτερότητα των Σοβιετικών, οι οποίοι στον τελικό γύρο συνέτριψαν ακόμη και τους Γιουγκοσλάβους με 96-77, πετυχαίνοντας την πρώτη τους νίκη μετά από 11 σερί ήττες από τους πλάβι.

Η Ελλάδα εξαιτίας των σουτ της απελπισίας του Σενεγκάλ από το κέντρο, στον αγώνα με τη Γαλλία, έχασε όχι μόνο τον αγώνα με 76-74, αλλά και την ευκαιρία να ανέβει παραπάνω από την ένατη θέση. Αυτό ήταν το πρώτο Ευρωμπάσκετ του 20χρονου (τότε) Γιαννάκη, που σημείωνε 7,4 πόντους μ.ο. Οι κορυφαίοι της εθνικής ήταν οι Στιβ Γιατζόγλου (18,6 πόντους μ.ο.), Γιώργος Καστρινάκης (12,6 πόντους μ.ο.), Τάκης Κορωναίος (10 πόντους μ.ο.), Δημήτρης Κοκολάκης (10 πόντους μ.ο.).

## Τελική Κατάταξη

## Αποτελέσματα
### Προκριματικός Γύρος

Στον προκριματικό γύρο, οι 12 ομάδες χωρίστηκαν σε 3 ομίλους των τεσσάρων ομάδων. Προκρίνονταν οι πρώτες δύο ομάδες των ομίλων. Οι υπόλοιπες ομάδες παίζανε για τις θέσεις 7 ως 12.

#### Γκρουπ A

#### Γκρουπ B

#### Γκρουπ Γ

### Αγώνες κατάταξης για τις θέσεις 7-12
Οι δύο τελευταίες ομάδες του Α' ομίλου παίξανε με τις δύο τελευταίες των ομίλων Β' και Γ'. Στην τελική βαθμολογία πήρανε και τα στατιστικά από τον μεταξύ τους αγώνα στον πρώτο γύρο (για την περίπτωση ισοβαθμίας).

### Τελική φάση
Ομοίως, οι δύο πρώτες ομάδες του Α' ομίλου παίξανε με τις δύο πρώτες του Β' και Γ' ομίλου. Στην τελική βαθμολογία πήρανε και τα στατιστικά από τον μεταξύ τους αγώνα στον πρώτο γύρο. Μετά το πέρας των αγώνων, οι δύο πρώτες ομάδες του τελικού ομίλου παίξανε για το χρυσό και αργυρό μετάλλιο και η 3η και 4η ομάδα για το χάλκινο μετάλλιο.

### Αγώνες μεταλλίων

## Βραβεία

## Συνθέσεις Ομάδων
* **Ελλάδα**: Δημήτρης Κοκολάκης, Παναγιώτης Γιαννάκης, Μηνάς Γκέκος, Μάνθος Κατσούλης, Σωτήρης Σακελλαρίου, Δημήτρης Καρατζουλίδης, Γιώργος Καστρινάκης, Τάκης Κορωναίος, Χάρης Παπαγεωργίου, Στηβ Γιατζόγλου, Βασίλης Παραμανίδης, Μιχάλης Γιαννουζάκος. **Προπονητής**: Ρίτσαρντ Ντουξάιρ

## Εξωτερικοί σύνδεσμοι
* FIBA-Europe Eurobasket 1979

1979
Ευρωπαικο Πρωταθλημα Καλαθοσφαιρισης Ανδρων 1979
Ευρωπαικο Πρωταθλημα Καλαθοσφαιρισης Ανδρων 1979
Γιάννης Βογιατζής (ηθοποιός)

Ο **Γιάννης Βογιατζής** (Αιτωλικό, 16 Δεκεμβρίου 1926) είναι Έλληνας ηθοποιός του θεάτρου και του κινηματογράφου.

## Βιογραφία
Γεννήθηκε στις 16 Δεκεμβρίου 1926 στο Αιτωλικό Αιτωλοακαρνανίας και σπούδασε στη Δραματική Σχολή του Εθνικού Θεάτρου, μαζί με την Ειρήνη Παπά, τον Αλέκο Αλεξανδράκη και την Άννα Συνοδινού, και για ένα διάστημα στην Ανωτάτη Βιομηχανική.

Έκανε το θεατρικό ντεμπούτο του στο θέατρο Διονύσια το 1955, αμέσως μετά την αποφοίτησή του από τη σχολή, στο έργο του Ουίλιαμ Σαίξπηρ *Ο έμπορος της Βενετίας*.

Έγινε γνωστός ως κινηματογραφικός Μικές (από τον ομώνυμο ρόλο στην ταινία *[[Ο Μικές παντρεύεται]]*), καθώς και ως ραδιοφωνικός και στη συνέχεια κινηματογραφικός Λαλάκης. Στον κινηματογράφο έκανε την πρώτη του εμφάνιση το 1957 στην ταινία *[[Λατέρνα, φτώχεια και γαρύφαλλο]]*. Έκτοτε συνεργάστηκε με πολλούς θιάσους, αρκετές φορές ως θιασάρχης. Η πλούσια κωμική φλέβα του τον καθιέρωσε στο πλατύ κοινό του ραδιοφώνου (*[[Το ημερολόγιο ενός θυρωρού]]*), του κινηματογράφου και της τηλεόρασης (*[[Η Γειτονιά μας (τηλεοπτική σειρά)|Η γειτονιά μας]]*, *[[Ο Ονειροπαρμένος|Ο ονειροπαρμένος]]*).

Έχει συμμετάσχει σε 68 ταινίες, κυρίως κωμωδίες, κομεντί και φαρσοκωμωδίες. Χαρακτηριστικοί είναι οι ρόλοι του στις ταινίες: *[[Η γυναίκα μου τρελλάθηκε]]*, *[[Μια Ιταλίδα από την Κυψέλη]]*, *[[Δεσποινίς Διευθυντής|Δεσποινίς διευθυντής]]*, *[[Ένα κορίτσι για δύο]]*, *[[Ο Κλέαρχος, η Μαρίνα και ο κοντός (ταινία, 1961)|Ο Κλέαρχος, η Μαρίνα κι ο κοντός]]*, *[[Θα Σε Κάνω Βασίλισσα|Θα σε κάνω βασίλισσα]]*, *[[Νύχτα Γάμου|Νύχτα γάμου]]*, *[[Το Παιδί της Μαμάς|Το παιδί της μαμάς]]*, *Ο Μικές παντρεύεται* και άλλες.

Είναι εξάδελφος και συνονόματος του επίσης ηθοποιού και τραγουδιστή Γιάννη Βογιατζή.

## Φιλμογραφία

### Κινηματογράφος

## Θέατρο
Συμπληρωματικός πίνακας θεατρικών παραστάσεων

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Fibre to the x

[thumb|300px|right|Η εικόνα δείχνει πώς διαφέρουν οι τεχνολογίες FTTx ανάλογα με την απόσταση από τον τελικό χρήστη στην οποία φτάνει η [Οπτικές Ίνες|οπτική ίνα.]]

Ο γενικός όρος **Fibre to the x** (**Ίνα μέχρι το x**) ή **FTTx** περιγράφει κάθε αρχιτεκτονική δικτύου που χρησιμοποιεί οπτικές ίνες για να αντικαταστήσει ολόκληρο ή μέρος του τοπικού βρόχου που χρησιμοποιείται για την παροχή τηλεπικοινωνιακών υπηρεσιών.

Οι τέσσερις τεχνολογίες που ανήκουν στην οικογένεια FTTx είναι οι εξής:
* Fibre to the node ή Fibre to the neighborhood (FTTN) ή Fibre to the Cabinet (FTTCab)
* Fibre to the curb (FTTC)
* Fibre to the building (FTTB)
* Fibre to the home (FTTH)

Στην πράξη η διαφορά ανάμεσα στο FTTN και το FTTC είναι μικρή, και συχνά το δεύτερο θεωρείται υποκατηγορία του πρώτου.

Χρησιμοποιείται επίσης ο όρος **Fibre to the premises** (**FTTP**), για τον οποίο όμως υπάρχουν αντικρουόμενοι ορισμοί. Κάποιοι ταυτίζουν το FTTP με το FTTB, άλλοι το ταυτίζουν με το FTTH, και άλλοι το θεωρούν γενικότερο όρο που περιλαμβάνει και το FTTB και το FTTH.

## Τεχνολογίες

Οι δύο κύριες τεχνολογίες που χρησιμοποιούνται για FTTx δίκτυα είναι το VDSL/VDSL2 (χρησιμοποιείται στο FTTN, το FTTC και σε μερικές υλοποιήσεις του FTTB), το PON (χρησιμοποιείται στο FTTH και σε υλοποιήσεις του FTTB) καθώς και το Active Ethernet.

Στο FTTN/C/P/B η οπτική ίνα δεν τερματίζεται σε τερματικό εξοπλισμό του τελικού χρήστη αλλά σε συσκευή συνήθως DSLAM με VDSL όπου στη συνέχεια με χάλκινο ζεύγος μεταφέρεται μέχρι τον τερματικό εξοπλισμό του χρήστη με τεχνολογία VDSL2.

Στο FTTH η οπτική ίνα τερματίζεται σε τερματικό του χρήστη. 

Με τη μείωση του κόστους ή την υποχρεωτική προσθήκη οπτικών ινών στα νεόχτιστα σπίτια επειδή το κόστος της ίνας είναι πολύ μικρό το FTTH θα επικρατήσει έναντι των άλλων τεχνολογιών.

Σήμερα πέραν του Active Ethernet με δύο ή μία οπτική ίνα (όπου χρησιμοποιούνται διαφορετικά μήκη κύματος για την εκπομπή και λήψη) μπορούν να χρησιμοποιηθούν τεχνολογίες όπως το GPON με 2.5 Gbps downstream (από το κέντρο προς τον συνδρομητή) όπου το μοιράζονται 64 μέχρι και 128 χρήστες και 1,244 Gbps upstream, το WDM-PON και το GPON 10 G. 

Η διαφορά μεταξύ GPON που είναι τεχνολογία TDM-PON δηλαδή γίνεται πολύπλεξη στο χρόνο μεταξύ πολλών καναλιών συνδρομητών είναι ότι στο WDM-PON γίνεται πολύπλεξη στο μήκος κύματος όπου κάθε χρήστης έχει το δικό του χρώμα για την εκπομπή και άλλο χρώμα για τη λήψη δεδομένων. 

Είναι προφανές ότι το WDM-PON είναι τεχνολογία που μπορεί να υποστηρίξει Open Access αρχιτεκτονική (να μπορούν να δώσουν υπηρεσία διαφορετικοί πάροχοι σε φυσικό επίπεδο) σε αντίθεση με το GPON που προφανώς προτιμάται από τους incumbent operators.

Κατηγορία:Αρχιτεκτονική δικτύων
Κατηγορία:Οπτικές ίνες
Αλυκή Λάρνακας

Η **Αλυκή Λάρνακας** βρίσκεται στα νοτιοδυτικά της πόλης της Λάρνακας, ανατολικά των χωριών Μενεού και Δρομολαξιάς, παρά του αεροδρομίου Λάρνακας. Αποτελείται από ενα δίκτυο τεσσάρων αλμυρών λιμνών διαφόρων μεγεθών τρεις από τις οποίες είναι συνδεδεμένες. Οι τέσσερις κυρίως λίμνες ονομάζονται Αλυκή, Σορός, Ορφανή και η τέταρτη είναι μια μικρή λίμνη, η οποία ήταν μέρος της Ορφανής αλλά αποκόπηκε από αυτή έπειτα από την κατασκευή του δίαυλου του αεροδρομίου της Λάρνακας. Η αλυκή θεωρείται ως υδροβιότοπος διεθνούς σημασίας και προστατεύεται από τη σύμβαση Ραμσάρ από το 2001, ενώ έχει χαρακτηριστεί ως Ζώνη Ειδικής Προστασίας από το 2005 .

Κάθε χρόνο, την ίδια εποχή, η Αλυκή της Λάρνακας βάφεται ροζ από τα χιλιάδες φλαμίνγκο *(Phoenicopterus roseus)* που ξεχειμωνιάζουν στις όχθες της. Στη δυτική όχθη είναι χτισμένο το Τέμενος Χαλά Σουλτάν Τεκκέ (Ουμμ Χαράμ τούρκικη εκκλησία).

**Μύθοι και Παραδόσεις**
Η παράδοση του νησιού θέλει την Αλυκή της Λάρνακας να συνδέεται με τον Άγιο Λάζαρο και συγκεκριμένα με τον ερχομό του στο νησί . Σύμφωνα με την παράδοση, στη θέση της λίμνης υπήρχε ένας αμπελώνας. Περνώντας μια μέρα από εκεί ο Άγιος Λάζαρος, κουρασμένος όπως ήταν, ζήτησε λίγο σταφύλι από την ιδιοκτήτρια. Εκείνη του αρνήθηκε και τότε ο  Άγιος Λάζαρος για να την τιμωρήσει μετάτρεψε τον αμπελώνα της σε αλυκή. 

## Παραπομπές


Κατηγορία:Προστατευόμενες φυσικές περιοχές
Κατηγορία:Λίμνες της Κύπρου
Κατηγορία:Επαρχία Λάρνακας
Κατηγορία:Αλυκές
Κατηγορία:Δήμος Λάρνακας
Ελένη Ανουσάκη

Η **Ελένη-Ηλέκτρα Ανουσάκη** (Αθήνα, 1 Μαΐου 1944) είναι Ελληνίδα ηθοποιός και πολιτικός.

## Βιογραφία
Γονείς της είναι η ηθοποιός Μαλαίνα Ανουσάκη   και ο τενόρος της λυρικής και πρωταγωνιστής του είδους της επιθεώρησης, Ευάγγελος Ανουσάκης.

Πρωτοεμφανίστηκε στον κινηματογράφο το 1950 σε ηλικία έξι ετών. Ήταν το κοριτσάκι που κρατούσε η Ελένη Χατζηαργύρη στην ταινία *[[Αμάρτησα για το παιδί μου]]*, στο οποίο πρωταγωνιστούσε ο πατέρας της.

Σε ηλικία 16 χρονών μπήκε στη Δραματική Σχολή του Εθνικού Θεάτρου ως εξαιρετικό ταλέντο. Εμφανίστηκε στην ταινία *[[Τα κόκκινα φανάρια]]* και λόγω της εμφάνισης διώχτηκε από τη σχολή. Αργότερα αναιρέθηκε η απόφαση του διευθυντή Θάνου Κωτσόπουλου και επανήλθε.

Την ίδια περίοδο αποδέχτηκε την πρόσκληση της FOX και πήγε στην *Τσινετσιτά* για σπουδές, με δασκάλους τους Κάρολ Ριντ, Ρεξ Χάρισον, Ρίτσαρντ Μπαρντ, Μόνικα Βίτι κ.ά. Δεν ολοκλήρωσε τις σπουδές της, αλλά έπαιξε στην ταινία του Κάρολ Ριντ, *[[Αγωνία και έκστασις]]*. Ακολούθησε μία σημαντική πορεία στο θέατρο, τον κινηματογράφο και την τηλεόραση.

Σύζυγός της είναι ο σκηνοθέτης και διευθυντής φωτογραφίας Δημήτρης Παπακωνσταντής.

### Πολιτική
Διετέλεσε πρόεδρος του δημοτικού συμβουλίου του Δήμου Αθηναίων επί δημαρχίας Δημήτρη Μπέη καθώς και βουλευτής Α΄ Αθηνών με το ΠΑΣΟΚ τα διαστήματα 1989-1990 και 1993-2004.

## Φιλμογραφία

### Κινηματογράφος

### Τηλεταινίες

### Τηλεοπτικό θέατρο

### Θέατρο

### Τηλεοπτικές σειρές

### Εκπομπές

### Τηλεπαιχνίδια

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Very High Speed Digital Subscriber Line 2

To **Very-high-speed digital subscriber line 2** (**VDSL2**), βελτιωμένη έκδοση του VDSL, είναι η νεότερη και πιο εξελιγμένη DSL τεχνολογία. Όπως και ο πρόγονός του, χρησιμοποιεί κατά βάση FTTN ή FTTC αρχιτεκτονική, αν και μερικές φορές υλοποιείται και σε αρχιτεκτονική FTTB.

Παρέχει ταχύτητες πάνω από 200 Mbps σε πολύ μικρή απόσταση, 100 Mbps στα 500 μέτρα και 50 Mbps στο 1 χιλιόμετρο. Από εκεί και ύστερα οι επιδόσεις του μειώνονται με πολύ πιο αργούς ρυθμούς από του VDSL. Μετά τα 1,6 χιλιόμετρα οι επιδόσεις του είναι αντίστοιχες του ADSL2+. 

Το γεγονός ότι το VDSL2 μπορεί να χρησιμοποιηθεί και για αποστάσεις έως 4-5 χιλιόμετρα, σε αντίθεση με το VDSL που μπορεί να χρησιμοποιηθεί μόνο για μικρές αποστάσεις, είναι πολύ σημαντικό πλεονέκτημα του VDSL2. Ωστόσο σε αποστάσεις μεγαλύτερες του 1,5 χλμ λειτουργεί όπως το ADSL2plus. Χάρη σε αυτό, μπορεί να χρησιμοποιηθεί και για εφαρμογές μεγαλύτερων αποστάσεων. Το VDSL2 modem χρησιμοποιεί στο datalink το Packet Transfer Mode στο οποίο ενθυλακώνεται το Ethernet πακέτο ή το IP και όχι το ATM όπως στο ADSL.

Το VDSL2 έχει προτυποποιηθεί ως **ITU-T G.993.2**.

Κατηγορία:Digital Subscriber Line
Ανδρέας Παναγόπουλος

Ο **Ανδρέας Παναγόπουλος** (1883 - 1952) υπήρξε σπουδαίος δήμαρχος του Αγρινίου που σημάδεψε την πορεία της πόλης κατά το πρώτο μισό του 20ού αιώνα.

Γεννήθηκε στο Αγρίνιο το 1883 και ήταν γιος του Αναστάση, εμπόρου της πόλης με καταγωγή από τα Καλάβρυτα. Φοίτησε στο γνωστό εκείνη την εποχή *Εκπαιδευτήριο Βλάχου* της Κέρκυρας και από νωρίς ανέπτυξε έντονη επιχειρηματική, φιλανθρωπική και πολιτιστική δράση. Ασχολήθηκε με το εμπόριο καπνού και ανέδειξε την εταιρεία **Αδελφοί Παναγόπουλου** σε έναν από τους κυριότερους εξαγωγείς καπνού στην Ελλάδα.

Εκλέχθηκε δήμαρχος της πόλης για τρεις θητείες το 1925 έως 1934 και από το 1951 έως το 1952 που πέθανε. Υπήρξε ένας από τους σημαντικότερους δημάρχους και μεταξύ των έργων που έκανε ήταν η συμπλήρωση της ρυμοτομίας της πόλης, η ασφαλτόστρωση των κεντρικών δρόμων, η κατασκευή σύγχρονου υδραγωγείου το 1930, η χρηματοδότηση των ανασκαφών για τον εντοπισμό του αρχαίου Αγρινίου, η οικοδόμηση της δημοτικής αγοράς το 1932 ενώ επί των ημερών του ηλεκτροφωτίστηκε για πρώτη φορά η πόλη. Για τη δράση του γενικά σαν δημοτικός άρχοντας παρασημοφορήθηκε και ήταν ένας από τους πέντε ιδρυτές της *Ένωσης Δήμων και Κοινοτήτων της Ελλάδας*. Διετέλεσε και βουλευτής μετά το 1935 και πριν από τη γερμανική κατοχή.

Το όνομά του έχει δοθεί σε κεντρικό δρόμο της πόλης και στην πλατεία με το συντριβάνι που βρίσκεται μπροστά από το δημαρχείο. Εκεί υπάρχει ακόμα το διατηρητέο αρχοντικό της οικογένειάς του.

## Πηγές
* Γεράσιμος Σπ. Γερολυμάτος - *Αγρίνιο - Δρόμοι που γράφουν ιστορία*, εκδόσεις Μπακής, 2004

Κατηγορία:Δήμαρχοι Αγρινίου
Πρωτάθλημα ποδοσφαίρου Καταλονίας Β΄ Κατηγορίας

Η Β΄κατηγορία του τοπικού πρωταθλήματος Καταλονίας ήταν η δεύτερη κατηγορία του πρωταθλήματος του καταλανικού ποδοσφαίρου που έδωσε πρόσβαση στην κορυφαία κατηγορία.

Τόσο το όνομά του και η μορφή της διοργάνωσης έχουν αλλάξει με την πάροδο των ετών. Το 1912-1913 η κατηγορία ονομάζεται Δεύτερη Λίγκα. Με την αναδιάρθρωση της σεζόν 1917-1918 έγινε γνωστή ως Πρωτάθλημα Καταλονίας Β (Primera B), διοργανώθηκε με έξι συλλόγους σε μορφή πρωταθλήματος. Ο πρωταθλητής έπαιξε για προαγωγή στην Α΄κατηγορία. Την περίοδο 1928-1929 συμμετείχαν 12 σύλλογο χωρισμένοι σε τρεις ομίλους των τεσσάρων ομάδων ο καθένας. Μετά το τέλος της κανονικής διάρκειας έγιναν play-offs για τον προσδιορισμό των τριών ομάδων που θα παίξουν στην μεγαλύτερη κατηγορία την επόμενη σεζόν. Αυτό το σύστημα παρέμεινε περισσότερο ή λιγότερο σταθερό (ως προς τον αριθμό των συλλόγων της δεύτερης κατηγορίας) μέχρι το έτος 1934-1935 όπου συμμετείχαν 18 ομάδες σε τρεις ομίλους. Από το επόμενο έτος μέχρι το 1940 συμμετείχαν 8 ομάδες σε έναν όμιλο.

## Λίστα πρωταθλητών

## Παραπομπές


Κατηγορία:Ποδοσφαιρικές διοργανώσεις Ισπανίας
Κατηγορία:Ποδόσφαιρο στην Καταλωνία
Ιερά Σύνοδος

Η **Ιερά Σύνοδος** είναι το ανώτατο εκκλησιαστικό όργανο διοίκησης για τις αυτοκέφαλες ορθόδοξες εκκλησίες. Προεδρεύεται από τον προκαθήμενο της περιοχής και αποτελείται από όλους τους επισκόπους που είναι κανονικά μέλη, στα οποία ο προκαθήμενος λογοδοτεί. Ο όρος "Ιερά Σύνοδος" ή και "Διαρκής Ιερά Σύνοδος" χρησιμοποιείται ως επίσημο όνομα για τον ίδιο τον οργανισμό, ενώ ο όρος "σύνοδος" συχνά αναφέρεται σε μια κάποια συγκεκριμένη συνεδρίαση του οργάνου αυτού.

Όλες οι αυτοκέφαλες και ορισμένες αυτόνομες εκκλησίες έχουν η κάθε μία τη δική της ιερά σύνοδο, και μπορεί επίσης να υπάρχουν τοπικές (συνήθως ονομάζονται Επαρχιακές Σύνοδοι), ειδικά αν μια συγκεκριμένη εκκλησία απλώνεται εδαφικά σε μεγάλη έκταση. Η ιδιότητα του μέλους της Ιεράς Συνόδου καθορίζεται από τις παραδόσεις και τα κανονικά έγγραφα μιας συγκεκριμένης εκκλησίας. Σε ορισμένες εκκλησίες όλοι οι επίσκοποι που φέρουν την ονομασία του μητροπολίτη θεωρούνται μέλη (π.χ. στην Εκκλησία της Αντιόχειας), ενώ σε άλλες περιπτώσεις, όλοι οι ενεργοί επίσκοποι, είτε με γεωγραφική επισκοπή είτε όχι, θεωρούνται μέλη (π.χ. στην Ορθόδοξη Εκκλησία των ΗΠΑ και Καναδά με κάποιες ενορίες στην Αυστραλία).

Η Ιερά Σύνοδος είναι διαφορετικό όργανο από την Οικουμενική Σύνοδο και την Πατριαρχική Σύνοδο.

## Παραπομπές


## Πηγές
* orthodoxwiki Holy Synod

Κατηγορία:Ορθοδοξία
Ανέκδοτο

Το **ανέκδοτο** είναι μια σύντομη, αποκαλυπτική αφήγηση ενός μεμονωμένου ατόμου ή ενός περιστατικού. Περιστασιακά εύθυμα, τα ανέκδοτα διαφέρουν από τα αστεία, επειδή ο πρωταρχικός σκοπός τους δεν είναι απλά να προκαλέσουν γέλιο αλλά να αποκαλύψουν μια γενικότερη αλήθεια, χαρακτηρίζοντας κάποιο άτομο, αποκαλύπτοντας συγκεκριμένες ιδιορρυθμίες ή χαρακτηριστικά, πρόσωπα, τόπους ή πράγματα, μέσα από τις συγκεκριμένες λεπτομέρειες μιας σύντομης αφήγησης. 

Το ανέκδοτο μπορεί να είναι αληθινό ή φανταστικό και η ανέκδοτη απόκλιση είναι ένα κοινό χαρακτηριστικό των λογοτεχνικών έργων. Ακόμη και τα προφορικά ανέκδοτα περιλαμβάνουν τυπικά υπερβολική και δραματική μορφή σχεδιασμένη για να ψυχαγωγήσει τον ακροατή. Ωστόσο, το ανέκδοτο παρουσιάζεται πάντα ως καταγραφή ενός πραγματικού περιστατικού, που αφορά σε πραγματικά πρόσωπα και συνήθως σε κάποιο αναγνωρίσιμο τόπο. Σύμφωνα με τον Γιούργκεν Χάιν (Jürgen Hein), επιδεικνύουν «έναν ιδιαίτερ ρεαλισμό» και «ιστορική διάσταση».

Η λέξη ανέκδοτο προέρχεται από τον Προκόπιο της Καισάρειας, βιογράφο του Ιουστινιανού Α΄, ο οποίος έγραψε ένα έργο με τίτλο *Ἀνέκδοτα*, κατά κύριο λόγο μια συλλογή μικρών συμβάντων από την ιδιωτική ζωή της βυζαντινής αυλής. Σταδιακά, ο όρος «ανέκδοτο» άρχισε να εφαρμόζεται σε κάθε σύντομη ιστορία που χρησιμοποιήθηκε για να τονίσει ή να απεικονίσει όποιο σημείο επιθυμούσε ο συγγραφέας. Στο πλαίσιο του χιούμορ ο όρος ανέκδοτο αναφέρεται σε κάθε σύντομη χιουμοριστική ιστορία, χωρίς την ανάγκη πραγματικής ή βιογραφικής προέλευσης.

## Σημειώσεις - παραπομπές

## Εξωτερικοί σύνδεσμοι
* "" at 
* .
* .

Κατηγορία:Λογοτεχνία
Κατηγορία:Χιούμορ
Κατηγορία:Ψυχαγωγία
VDSL

Η τεχνολογία **Very-high-bitrate DSL** (**VDSL** ή **VHDSL**) είναι μια DSL τεχνολογία που προσφέρει γρηγορότερους ρυθμούς μετάδοσης δεδομένων από το ADSL/ADSL2+.

Το πετυχαίνει αυτό χρησιμοποιώντας FTTN ή FTTC αρχιτεκτονική, δηλαδή ο εξοπλισμός(DSLAM) τοποθετείται σε επίπεδο γειτονιάς (συνήθως στα ΚΑΦΑΟ).

Οι μέγιστες ταχύτητες που παρέχει το VDSL είναι τα 26 Mbps συμμετρικά, ή τα 52/12 Μbps ασύμμετρα. Αυτές οι ταχύτητες επιτυγχάνονται σε απόσταση έως 300 μέτρα.

To VDSL έχει προτυποποιηθεί ως **ITU-T G.993.1**. Διάδοχος της τεχνολογίας του VDSL είναι το VDSL2.



Κατηγορία:Digital Subscriber Line
Μαλαίνα Ανουσάκη

Η **Μαλαίνα (Μαγδαληνή) Ανουσάκη** (Πόρος, 1916 - Αθήνα, 2 Απριλίου 2000) ήταν Ελληνίδα ηθοποιός και αγωνίστρια της Εθνικής Αντίστασης και της Δημοκρατίας. Έπαιξε στο θέατρο, τον κινηματογράφο και την τηλεόραση.

Σύζυγός της ήταν ο τενόρος της Εθνικής Λυρικής Σκηνής και πρωταγωνιστής της επιθεώρησης, Ευάγγελος Ανουσάκης, με τον οποίο απέκτησαν μία κόρη, την ηθοποιό και τέως βουλευτή Ελένη Ανουσάκη. 

## Βιογραφία
Η Μαλαίνα Ανουσάκη γεννήθηκε στον Πόρο το 1916. Δεν είναι ευρέως γνωστές πολλές λεπτομέρειες για την παιδική της ηλικία ή τη θεατρική της εκπαίδευση, ωστόσο η πρώιμη καλλιτεχνική της πορεία υποδηλώνει ότι διέθετε ισχυρή κλίση και επιμονή στον χώρο του θεάτρου.

### Καλλιτεχνική σταδιοδρομία
Η θεατρική της καριέρα ξεκίνησε επίσημα το 1936 με τον θίασο της Κατερίνας, συμμετέχοντας στην παράσταση «Ο γυρισμός της ωραίας Ελένης» του Θεοδώρου Συναδινού. 

Στα χρόνια που ακολούθησαν, συνεργάστηκε με μερικούς από τους σημαντικότερους θεατρικούς θιάσους της εποχής: της Μαρίκας Κοτοπούλη, της Νέας Σκηνής, του Βασίλη Αργυρόπουλου, του Κώστα Μουσούρη, της Μιράντας Μυράτ, του Γιώργου Παππά, καθώς και με το Θέατρο Τέχνης «Κάρολος Κουν» και άλλους.

Κατά τη μεταξική δικτατορία φυλακίστηκε στις Φυλακές Αβέρωφ, ενώ "στο διάβα της καταδικάστηκε δις εις θάνατο (1949) και πολλάκις σε ανεργία, λόγω των πολιτικών της φρονημάτων", όπως επεσήμανε η Άννα Φόνσου (τέως πρόεδρος του Σωματείου Ελλήνων Ηθοποιών) κατά τον επικήδειο λόγο της στις 3 Απριλίου 2000. Παρ' όλα αυτά έπαιξε όλα τα είδη του θεάτρου, από τραγωδία έως και φαρσοκωμωδία.

Το 1948 φυλακίστηκε στις γυναικείες φυλακές Αβέρωφ, πάλι για τις πολιτικές της πεποιθήσεις – ήταν οργανωμένη στο ΚΚΕ. Μετά την αποφυλάκισή της το 1951, συνεχίζει στο Θέατρο Τέχνης «Κάρολος Κουν» με τον θίασο Κοτοπούλη και το 1955 ιδρύει τον δικό της θίασο, το «Αρχαίο Αττικό Θέατρο».

### Τελευταία χρόνια και θάνατος
Η Μαλαίνα Ανουσάκη παρέμεινε ενεργή στην καλλιτεχνική ζωή και στα δημόσια πράγματα μέχρι τα τελευταία της χρόνια. Απεβίωσε στην Αθήνα στις 2 Απριλίου 2000, σε ηλικία 84 ετών.

Έχει το ρεκόρ συμμετοχής για Ελληνίδα γυναίκα ηθοποιό, συμμετέχοντας σε 105 ελληνικές ταινίες.

## Φιλμογραφία

### Κινηματογράφος

### Τηλεοπτικές σειρές

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
IVSN

To **IVSN (Initial Voice Switched Network)** ήταν ένα αυτόματο αναλογικό σύστημα τηλεφωνίας μεταξύ των διαφόρων χρηστών του ΝΑΤΟ, από το 1980. Το IVSN αποτελούσε υποσύστημα του ευρύτερου επικοινωνιακού συστήματος NICS (*NATO Integrated Communications System*), και ήταν παρόμοιο στη λειτουργία του με το πολιτικό σύστημα αναλογικής τηλεφωνίας PSTN. 

Για λόγους υψηλού κόστους συντήρησης λόγω παλαιότητας, το IVSN καταργήθηκε σταδιακά και δεν υφίσταται πλέον. Σήμερα έχει αντικατασταθεί από τα NCN (*NATO Core Network*) και NDN (*National Defense Networks*).

## Εξωτερικοί σύνδεσμοι
* www.ncsa.nato.int

Κατηγορία:Τηλεφωνία
Κατηγορία:ΝΑΤΟ
Boat Race

[thumb|260px|Τα ταλαιπωρημένα πληρώματα κατά τον αγώνα του [2002.]]
Με την ονομασία ***The Boat Race*** (προφέρεται «δε μπόατ ρέις»), που σημαίνει «η λεμβοδρομία», φέρεται ο πιο διάσημος αγώνας κωπήλατης λεμβοδρομίας (κωπηλασίας) του κόσμου. Στον αγώνα αυτό συμμετέχουν αντίπαλες αθλητικές ομάδες κωπηλατών των Πανεπιστημίων της Οξφόρδης και του Καίμπριτζ. 
Πραγματοποιείται κάθε χρόνο την άνοιξη, στον ποταμό Τάμεση στο Λονδίνο.
 
Ιστορικά ο πρώτος αγώνας "μπόατ ρέις" έγινε στις 10 Ιουνίου 1829 και είχε νικητή την ομάδα της Οξφόρδης. Η διαδρομή είναι 6.779 μ. από το Πάτνεϊ ως το Μορτλέικ. Συμμετέχουν πληρώματα βαρέων βαρών από άνδρες και γυναίκες (η Σούζαν Μπράουν ήταν η πρώτη γυναίκα που πήρε μέρος στον αγώνα το 1981).

To 1927 έγινε για πρώτη φορά και αγώνας γυναικών.

## Αποτελέσματα
### Ανεπίσημοι αγώνες σε πολεμικές περιόδους

### Αναλυτικά αποτελέσματα ανά χρονιά

## Σύνοψη νικών

* Καίμπριτζ: 84 νίκες 
* Οξφόρδη: 80 νίκες 
* Ισοπαλίες: 1 

*Εφεδρικοί Αγώνες*:

* Καίμπριτζ (Goldie): 31 νίκες 
* Οξφόρδη (Isis): 24 νίκες

## Εξωτερικοί σύνδεσμοι
* Επίσημος ιστότοπος

## Δείτε επίσης
*Boat Race γυναικών

Κατηγορία:Κωπηλασία στην Ευρώπη
Γρηγόριος Πακουριανός

Ο **Γρηγόριος Πακουριανός** (λατινικά: Gregorius Pacurianus, *[[γεωργιανή γλώσσα|γεωργιανά:]]* გრიგოლ ბაკურიანის-ძე, αρμενικά: Գրիգոր Բակուրյան, βουλγαρικά: Григорий Бакуриани) ήταν ένας από τους πιο επιτυχημένους στρατιωτικούς του Βυζαντίου κατά τον 11ο αιώνα. Ήταν γιος του Γεωργιανού Δούκα Πακουριανού (Bakurian) της περιοχής της Ταόχης *([[γεωργιανή γλώσσα|γεωργιανά:]] Τάο)* *(σήμερα στην Ανατολική [[Τουρκία]] κοντά στα σύνορα με [[Γεωργία]] και [[Αρμενία]])*, η οποία το 1001 προσαρτήθηκε από το Βυζάντιο. Έμεινε ορφανός σε μικρή ηλικία και επειδή η οικογενειακή περιουσία μοιράστηκε στις πολλές αδελφές του αναγκάστηκε, μαζί με τον αδελφό του Απάσιο, να εγκαταλείψει την πατρίδα του, σε αναζήτηση καλύτερης τύχης. Τέθηκε λοιπόν στην υπηρεσία των Βυζαντινών και διακρίθηκε ως διοικητής στρατευμάτων για τις πολεμικές του αρετές. Έτσι ανέλαβε κατά καιρούς το αξίωμα του δούκα στην Τραπεζούντα, στην Θεοδοσιούπολη, στο Κάρς, στα Σμολενά και τέλος, το 1081, έγινε Μέγας Δομέστικος της Δύσης. Κατά τη διάρκεια της σταδιοδρομίας του αμείφθηκε για τις υπηρεσίες του με πολλά κτήματα, κυρίως στη Θράκη και στη Μακεδονία, επίσης απέκτησε σημαντική περιουσία όταν κληρονόμησε τον αδελφό του Απάσιο, που είχε γίνει μάγιστρος και διετέλεσε διοικητής Αντιοχείας. Επίσης συνδέθηκε φιλικά με τον Αλέξιο Α΄ Κομνηνό, ώστε μετά την ανάρρησή του τελευταίου στον αυτοκρατορικό θρόνο (στην οποία είχε συνεργήσει και ο ίδιος ως στρατιωτικός διοικητής) έλαβε νέους τίτλους και αξιώματα. Αγωνίστηκε μαζί με τον Αλέξιο για την αντιμετώπιση των επιδρομών των Νορμανδών, των Κομάνων και των Πετσενέγκων. Σκοτώθηκε σε αρκετά μεγάλη ηλικία, το 1086, πολεμώντας κατά των Πετσενέγκων υπέρ της ακεραιότητας της Βυζαντινής αυτοκρατορίας, που την είχε υπηρετήσει σε όλη του τη ζωή. Το 1081 σε έκταση που του είχε παραχωρηθεί από τον αυτοκράτορα κοντά στη σημερινή Στενήμαχο ίδρυσε Μοναστήρι τιμώμενο στην Κοίμηση της Θεοτόκου (Μπάτσκοβο), το οποίο προίκισε με σημαντική περιουσία και για την καλύτερη λειτουργία του συνέταξε τυπικό (το οποίο έχει εκδοθεί στον 42ο τόμο του Revue des Etudes Byzantines, το 1984). Το μοναστήρι αυτό λειτουργεί ακόμη.

## Παραπομπές


## Βιβλιογραφία
Ιωάννης Κονιδάρης, * Το τυπικόν του Πακουριανού και η «ιερατική σχολή» της μονής Πετριτζού*, «Αντίδωρον Πνευματικόν. Τιμητικός Τόμος Γεράσιμου Ιω. Κονιδάρη», Αθήναι 1981, σσ. 156-169

## Εξωτερικοί σύνδεσμοι
* Gautier, P. Le typikon du sébaste Grégoire Pakourianos. - Revue des études byzantines, T. 42 (1984), pp. 5-145

Κατηγορία:Βυζαντινοί στρατηγοί
Κατηγορία:Κατεπάνω
Κατηγορία:Βυζαντινοί δούκες
Κατηγορία:Βυζαντινοί του 12ου αιώνα
Κατηγορία:Βυζαντινοί νεκροί σε μάχη
EuroCup Challenge

Το **FIBA EuroCup Challenge** υπήρξε διεθνής διοργάνωση καλαθοσφαίρισης μεταξύ συλλόγων με διοργανώτρια αρχή την FIBA Europe.

## Ιστορία
Το *EuroCup Challenge* ήταν το τέταρτο σε σπουδαιότητα Ευρωπαϊκό κύπελλο μπάσκετ (τρίτο την  περίοδο 2002-03), το οποίο διοργάνωσε η FIBA Europe από την αγωνιστική περίοδο 2002-03 έως το 2006-07, οπότε και καταργήθηκε.

Την πρώτη αγωνιστική περίοδο ονομαζόταν **FIBA Europe Champions Cup**, τα δύο επόμενα χρόνια μετονομάστηκε σε **FIBA Cup**, και τα δύο τελευταία του χρόνια σε **EuroCup Challenge**. Δεν θα πρέπει να συγχέεται με το EuroChallenge, το οποίο συνδιοργάνωσαν η FIBA με την ULEB και είναι το παλιό *FIBA EuroCup*.

Στις τρεις πρώτες του διοργανώσεις η τελική φάση γινόταν με τη μορφή final four στην έδρα της μίας εκ των τεσσάρων ημιφιναλίστ, ενώ στις δύο τελευταίες του έγινε διπλός τελικός στις έδρες των 2 φιναλίστ. Πρώτη ομάδα που κατέκτησε το τρόπαιο υπήρξε ο Άρης Θεσσαλονίκης και τελευταία η ΚΣΚ ΒΒΣ Σαμάρα.

## Οι τελικοί συνοπτικά

## Τίτλοι ανά σύλλογο

ΣΗΜΕΙΩΣΗ: Ο πίνακας είναι ταξινομημένος αλφαβητικά.

## Τίτλοι ανά χώρα
Σύλλογοι από τέσσερις χώρες μοιράζονται τους τίτλους. Άλλες τέσσερις χώρες έστειλαν ομάδα στον τελικό χωρίς να κερδίσει το κύπελλο. 

ΣΗΜΕΙΩΣΗ: Ο πίνακας είναι ταξινομημένος αλφαβητικά. 

## Παραπομπές


## Εξωτερικοί σύνδεσμοι
*linguasport.com

 

EuroCup Challenge
EuroCup Challenge
EuroCup Challenge
EuroChallenge

Το **ΕuroChallenge** υπήρξε διεθνής διοργάνωση καλαθοσφαίρισης μεταξύ συλλόγων με διοργανώτρια αρχή την FIBA Europe. Εθεωρείτο η τρίτη σε τάξη ευρωπαϊκή διασυλλογική διοργάνωση μετά την Ευρωλίγκα και το EuroCup. 

Οι τελικές φάσεις του διεξάγονταν πάντα σε μορφή final four, στην έδρα της μίας εκ των τεσσάρων ημι-φιναλίστ. Το 2015 η FIBA κατήργησε το ΕuroChallenge με σκοπό τη δημιουργία μιας νέας δεύτερης σε τάξη ευρωπαϊκής διοργάνωσης, με την ονομασία FIBA Europe Cup, με σκοπό να ανταγωνιστεί το EuroCup.

## Ιστορικό
Η διοργάνωση ξεκίνησε την αγωνιστική περίοδο 2003–04 με διοργανώτρια τη FIBA, και τις 2 πρώτες χρονιές ονομαζόταν **FIBA Europe League** για να μετονομαστεί στη συνέχεια σε **FIBA EuroCup**.

Στις 2 Ιουλίου 2008 ανακοινώθηκε η συνεργασία της FIBA και της ULEB σε μία προσπάθεια επανένωσης των Ευρωπαϊκών ομοσπονδιών και αυτό σαν αποτέλεσμα είχε την από κοινού διοργάνωση του Κυπέλλου αυτού εφεξής, το οποίο πλέον ονομαζόταν *EuroChallenge* και δεν θα πρέπει να συγχέεται με το EuroCup Challenge το οποίο διοργάνωσε για κάποια χρόνια η FIBA και έχει πλέον καταργηθεί.

## Οι τελικοί συνοπτικά

## Τίτλοι ανά σύλλογο

ΣΗΜΕΙΩΣΗ: Ο πίνακας είναι ταξινομημένος αλφαβητικά. 

## Τίτλοι ανά χώρα
Σύλλογοι από οκτώ χώρες μοιράζονται τους τίτλους. Άλλες τρεις χώρες έστειλαν ομάδα στον τελικό χωρίς να κερδίσει το κύπελλο. 

ΣΗΜΕΙΩΣΗ: Ο πίνακας είναι ταξινομημένος αλφαβητικά.

## Παραπομπές


## Εξωτερικοί σύνδεσμοι
*Όλα τα αποτελέσματα των Ευρωπαϊκών διοργανώσεων στο μπάσκετ



EuroChallenge
EuroChallenge
EuroChallenge
Μαρί Τισό

Η **Μαντάμ Τισό** (*Marie Tussaud*, 1 Δεκεμβρίου 1761 - 16 Απριλίου 1850) ήταν δημιουργός του ομώνυμου μουσείου των κέρινων ομοιωμάτων στο Λονδίνο. Η Marie Tussaud έγινε γνωστή για το μουσείο της, το Madame Tussauds.
## Βιογραφία
Γεννήθηκε ως Marie Grosholtz (Grossholtz και Grossholz) στο Στρασβουργο, την 1η Δεκεμβρίου 1761. Ο πατέρας της, Joseph Grosholtz, σκοτώθηκε στον Επταετή Πόλεμο και η μητέρα της εργάστηκε στο σπίτι του Dr. Philippe Curtius (1741-1794).

Ο Κούρσιους ήταν γιατρός και έφτιαχνε ομοιώματα, με ανατομικές λεπτομέρειες. Εγκαταστάθηκε στο Παρίσι το 1765 και τον ακολούθησαν δύο χρόνια μετά η Μαρί με τη μητέρα της.

Η πρώτη έκθεση με έργα του Κούρσιους έλαβε χώρα το 1770 και δίδαξε στην Τισό την τέχνη της δημιουργίας κέρινων ομοιωμάτων. Το πρώτο της κέρινο ομοίωμα ήταν του Βολταίρου, το 1777, ενώ μεταξύ άλλων έφτιαξε και τα ομοιώματα του Ζαν Ζακ Ρουσσώ και του Φραγκλίνου.
Στο Παρίσι, η Τισό διατήρησε σχέσεις τόσο με επαναστάτες (Ροβεσπιέρος) όσο και με βασιλόφρονες. Ζούσε στις Βερσαλλίες.

Στις 12 Ιουλίου 1789 τα κέρινα κεφάλια του Νεκέρ και του Δούκα της Ορλεάνης που έφτιαξε ο Curtius μεταφέρθηκαν σε μια διαμαρτυρία. Ωστόσο, παρά τη φήμη της, η Τισό συνελήφθη για τα φιλοβασιλικά της αισθήματα και στη φυλακή ήταν μελλοθάνατη μαζί με την Ιωσηφίνα. Θα την αποκεφάλιζαν στη λαιμητόμο και το κεφάλι της ήταν ξυρισμένο. Ωστόσο σώθηκε εξαιτίας του ταλέντου της να δημιουργεί νεκρικές μάσκες των θυμάτων της λαιμητόμου, πολλά από τα οποία υπήρξαν φίλοι της (Μαρά, Μαρία Αντουανέτα, Ροβεσπιέρος). 

Μετά το θάνατο του Curtius το 1794 η συλλογή των κέρινων ομοιωμάτων κληροδοτήθηκε στη Marie. Η τελευταία παντρεύτηκε το 1795, με το Francois Tussaud. Απέκτησαν μάλιστα και δύο παιδιά.

Το 1802 η Μαρί Τισό έφυγε στο Λονδίνο με τον έναν της γιο, τον Τζόζεφ. Η πρώτη της μόνιμη έκθεση ήταν στη Baker Street το 1835 , ενώ το 1838 έγραψε τα Απομνημονεύματά της.
Πέθανε στον ύπνο της στο Λονδίνο, σε ηλικία 88 ετών, στις 16 Απριλίου 1850.

Σήμερα, το Μουσείο της Μαντάμ Τισό επεκτάθηκε και σε άλλες πόλεις (εκτός από το Λονδίνο). Έτσι, εκθέματα υπάρχουν στο Άμστερνταμ, το Χονγκ Κονγκ, το Λας Βέγκας, την Κοπεγχάγη και τη Νέα Υόρκη.

## Παραπομπές


## Εξωτερικοί σύνδεσμοι
* 

Τισό
Αμπντάλα Β΄ της Ιορδανίας

Ο **Αμπντάλα Β΄ Αλ-Χουσεΐν** (1962-) είναι ο βασιλιάς της Ιορδανίας από το 1999. Γιος του Χουσεΐν της Ιορδανίας, διαδέχθηκε στο θρόνο τον πατέρα του όταν εκείνος πέθανε, στις 7 Φεβρουαρίου του 1999. Λέγεται ότι είναι απόγονος (*533ης) 43ης γενιάς από τον Προφήτη Μωάμεθ.

[μικρογραφία|Ο Αμπντάλα (δεξιά) με τον [Δημήτρης Δρούτσας|Δημήτρη Δρούτσα το 2010]]

## Προσωπική ζωή
Γεννήθηκε στο Αμάν στις 30 Ιανουαρίου 1962 και μητέρα του είναι η Αντουανέτ Γκάρντινερ, η οποία γεννήθηκε στη Βρετανία. Ο Αμπντάλα σπούδασε σε στρατιωτική σχολή της Βρετανίας.

Eίναι παντρεμένος με την παλαιστινιακής καταγωγής Ράνια Αλ-Γιασίν από τις 10 Ιουνίου 1993, με την οποία απέκτησε 4 παιδιά:
* Πρίγκιπας Χουσεΐν μπιν Αμπντάλα (γενν. 28 Ιουνίου 1994-), είναι παντρεμένος με την Ράτζουα Αλ Σάιφ, αρχιτέκτονα από την Σαουδική Αραβία.
* Πριγκίπισσα Ιμάν μπιντ Αμπντάλα (γενν. 27 Σεπτεμβρίου 1996-), είναι παντρεμένη με τον Τζαμήλ Αλέξανδρο Θερμιώτη, ελληνικής καταγωγής.
* Πριγκίπισσα Σάλμα μπιντ Αμπντάλα (γενν. 26 Σεπτεμβρίου 2000-) 
* Πρίγκιπας Χασέμ μπιντ Αμπντάλα (γενν. 30 Ιανουαρίου 2005-)

## Βασιλιάς
Στις 7 Φεβρουαρίου του 1999 με το θάνατο του πατέρα του, έγινε βασιλιάς. Ο Χουσεΐν είχε διορίσει τον Αμπντάλα διάδοχο από τις 24 Ιανουαρίου 1999 και αντικατέστησε έτσι τον αδερφό του, Χασάν. Ο Αμπντάλα τροποποίησε τον Ποινικό Κώδικα της Ιορδανίας και του ασκήθηκε κριτική για περιορισμό της ελευθερίας λόγου.

Με την πολιτική του φρόντισε να ανορθώσει την οικονομία της χώρας του. Ο αναλφαβητισμός μειώθηκε στο 10%. Οι επενδύσεις από τις χώρες της Δύσης  αυξήθηκαν.   Στις 28 Νοεμβρίου 2004 ο Αμπντάλα αφαίρεσε τον τίτλο του διαδόχου του θρόνου από τον ετεροθαλή αδερφό του, Χαμζά, χωρίς να ορίσει άλλο διάδοχο. Το 2009 ο πρωτότοκος γιος του βασιλιά Αμπντάλα πήρε και επίσημα τον τίτλο του διαδόχου.

Στις 3 Απριλίου του 2021, οι ένοπλες δυνάμεις της Ιορδανίας συνέλαβαν 20 άτομα και έθεσαν τον πρίγκηπα και πρώην διάδοχο Χαμζά σε κατοίκον περιορισμό με την κατηγορία της απόπειρας πραξικοπήματος.

## Παραπομπές


Κατηγορία:Βασιλείς της Ιορδανίας
Κατηγορία:Ηγέτες εν ενεργεία
Κατηγορία:Μουσουλμάνοι μονάρχες
Κατηγορία:Ιορδανοί ευγενείς
Δήμος Γουμένισσας

Ο **Δήμος Γουμένισσας** ήταν Δήμος του νομού Κιλκίς. Βρισκόταν στα δυτικά του νομού και συνόρευε με τον νομό Πέλλας. Ο δήμος καταργήθηκε το 2011, με την εφαρμογή του προγράμματος Καλλικράτης και εντάχθηκε στον δήμο Παιονίας. Μεγάλο τμήμα του δήμου απλώνεται στις πλαγιές του όρους Πάικο. Ο δήμος αποτελούνταν από τέσσερα δημοτικά διαμερίσματα και έχει συνολικό πληθυσμό 5.157 κατοίκους. Η έκταση του δήμου είναι 200,3 τ.χλμ.

Ο Δήμος Γουμένισσας, από 1-1-2011 ανήκει στον Δήμο Παιονίας ως Δημοτική Ενότητα Γουμένισσας και περιλαμβάνει τα παρακάτω δημοτικά διαμερίσματα και οικισμούς:
: ** Δ.δ. Γουμένισσας ** -- η Γουμένισσα [ 4.073 ]
: ** Δ.δ. Γρίβας ** -- η Γρίβα [ 813 ]
: ** Δ.δ. Κάρπης ** -- η Κάρπη [ 400 ]
: ** Δ.δ. Καστανερής ** -- η Καστανερή [ 237 ]
: ** [[Δημοτικό διαμέρισμα Πενταλόφου Κιλκίς|Δ.δ. Πενταλόφου]] ** [ 313 ]
::* το Πεντάλοφο [ 191 ]
::* το Ομαλό [ 122 ]
: ** Δ.δ. Στάθη ** (της πρώην κοινότητας Γοργόπης) -- ο Στάθης [ 418 ]
: ** [[Δημοτικό διαμέρισμα Φιλυριάς Κιλκίς|Δ.δ. Φιλυριάς]] ** [ 565 ]
::* η Φιλυριά [ 279 ]
::* ο Γερακώνας [ 286 ]

## Εξωτερικοί Σύνδεσμοι
*Δήμος Γουμένισσας
Χρήστος Χηρόπουλος

Ο **Χρήστος Χηρόπουλος** (1914 - 1999) ήταν Έλληνας αξιωματικός του Πολεμικού Ναυτικού.

Γεννήθηκε στη Δεσφίνα Φωκίδος. Το 1931 κατετάγη στη Σχολή Δοκίμων Υπαξιωματικών του Πολεμικού Ναυτικού. Υπηρέτησε σε διάφορα πλοία του στόλου και ήταν ένας από το πλήρωμα του καταδρομικού «Έλλη» που διασώθηκε τραυματισμένος κατά τον τορπιλισμό του την 15η Αυγούστου 1940 στην Τήνο.

Έλαβε μέρος στις ναυμαχίες του Ελληνοϊταλικού πολέμου και διέφυγε στη Μέση Ανατολή, λαμβάνοντας μέρος σε αεροναυμαχίες μέχρι το 1944 υπηρετώντας στα πλοία Κανάρης, Αετός, Σαχτούρης και στο Θωρηκτό Αβέρωφ. Προήχθη μέχρι του βαθμού του Υποπλοιάρχου και αποστατεύθηκε το 1960.

Για τις υπηρεσίες του προς την πατρίδα, τιμήθηκε με μετάλλια Α' και Β' τάξεως, μετάλλια πολέμου χρυσούν και αργυρούν, ευδοκίμου υπηρεσίας με αντίστοιχα παράσημα και πολλές ευαρέσκειες και επαίνους του Γ.Ε.Ν.

Ο θάνατος το 1979 της αγαπημένης του συζύγου Στέλλας τον συγκλόνισε και, έκτοτε, αφιέρωσε όλες τις προσπάθείες του στα παιδιά της Δεσφίνας, ενισχύοντας τα σχολεία και βραβεύοντας τους αριστεύοντες μαθητές. Αποκορύφωμα της προσφοράς του στα παιδιά ήταν η ανέγερση και λειτουργία του Χηροπούλειου Νηπιαγωγείου Δεσφίνας. Διετέλεσε, επίσης, επί δύο συνεχείς τετραετίες Πρόεδρος της Κοινότητας, έχοντας στο ενεργητικό του μια μεγάλη σειρά μεγάλων και μικρών έργων των οποίων την κατασκευή επιστατούσε προσωπικά. Υπήρξε μέλος του Συλλόγου των Απανταχού Δεσφινιωτών «Ο Ησαΐας» από της ίδρυσής του ενώ ήταν παρών σε όλες τις εκδηλώσεις του και τον ενίσχυε οικονομικά.

Απεβίωσε το 1999 στην Δεσφίνα.

Χηρόπουλος
Γκλόρια Γκέινορ

Η **Γκλόρια Φόουλς** (, 7 Σεπτεμβρίου 1943), γνωστή ως **Γκλόρια Γκέινορ** (), είναι Αμερικανίδα τραγουδίστρια.

Είναι γνωστή για τα τραγούδια *[[I Will Survive]]*, για το οποίο κέρδισε Γκράμι, *Let Me Know (I Have a Right)* (1979), *I Am What I Am* (1983) και τη δική της εκδοχή στο *Never Can Say Goodbye* (1974).

## Δισκογραφία
### Άλμπουμ
* *Never Can Say Goodbye* (1975)
* *Experience Gloria Gaynor* (1975)
* *I've Got You* (1976)
* *Glorious* (1977) 
* *Park Avenue Sound* (1978)
* *Love Tracks* (1978)
* *I Have A Right* (1979)
* *Stories* (1980)
* *I Kinda Like Me* (1981)
* *Gloria Gaynor* (1983)
* *I Am Gloria Gaynor* (1984)
* *The Power of Gloria Gaynor* (1986)
* *I Wish You Love* (2002)
* *The Answer* (2006)

### Τραγούδια
*"Never Can Say Goodbye"
*"Honey Bee"
*"Reach Out, I'll Be There"
*"Casanova Brown"
*"(If You Want It) Do It Yourself"
*"How High The Moon"
*"Let's Make A Deal"
*"I've Got You Under My Skin"
*"Be Mine"
*"We Can Start All Over Again"
*"Life Ain't Worth Livin"'
*"Why Should I Pay"
*"You're All I Need To Get By"
*"Kidnapped"
*"Substitute"
*"I Will Survive"
*"Anybody Wanna Party"
*"I Said Yes"
*"Love Is Just A Heartbeat Away" (από την ταινία *Nocturna*)
*"Let Me Know (I Have A Right)"
*"Let's Mend What's Been Broken"
*"I Am What I Am"
*"Mighty High" 
*"Just Keep Thinking About You"
*"I Never Knew"
*"First To Be A Woman"
*"Love Affair"
*"Oh, What A Life"
*"Rippin' It Up"
*"Perfect World"
*"Set Me Free"

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανίδες τραγουδίστριες
Κατηγορία:Τραγουδιστές ποπ
Κατηγορία:Βραβευμένοι με Grammy
Κατηγορία:Αφροαμερικανοί
Κύπελλο Ισπανικής Λίγκας (ποδόσφαιρο ανδρών)

Το **Κύπελλο της Ισπανικής Λίγκας** (ισπανικά:Copa de la Liga) ήταν μία διοργάνωση του Ισπανικού ποδοσφαίρου που κράτησε μόνο μερικά χρόνια. Διοργανώθηκε από το 1982 έως το 1986. Εμπνευστής της ιδέας για την διοργάνωση ήταν ο πρόεδρος της Μπαρτσελόνα, Josep Lluís Núñez. Σκοπός του εγχειρήματος ήταν η δημιουργία μιας νέας διοργάνωσης που θα απέφερε στις ομάδες έσοδα από τα εισιτήρια και τα τηλεοπτικά δικαιώματα. Το 1986 οι ομάδες που συμμετείχαν αποφάσισαν να τερματιστεί η διοργάνωση, λόγω της υπερφόρτωσης του προγράμματος τους.

Στο κύπελλο συμμετείχαν οι οκτώ πρώτες ομάδες της Πριμέρα Ντιβιζιόν. Ο νικητής της διοργάνωσης αναδεικνυόταν ύστερα από διπλούς αγώνες. Ο νικητής επίσης κατακτούσε το δικαίωμα συμμετοχής στο κύπελλο UEFA της επόμενης χρονιάς. 

Αρχικά η διοργάνωση αφορούσε μόνο τις ομάδες της πρώτης κατηγορίας. Από το 1983 έως το 1984 διοργανώθηκαν παρόμοιες με αυτήν τη διοργανώσει και στη δεύτερη κατηγορία (σε δύο διαφορετικά γκρουπ), αλλά και στη τρίτη. 

Η ομάδα με τους περισσότερους τίτλους (2) στη διοργάνωση ήταν η Μπαρτσελόνα ενώ από ένα κατέκτησαν οι Ρεάλ Μαδρίτης και η Ρεάλ Βαγιαδολίδ.

## Τελικοί

Κατηγορία:Κύπελλα ποδοσφαίρου Ισπανίας
Ι
Ταμπούρο

Το **ταμπούρο** είναι τύμπανο με κοίλο κυλινδρικό σώμα από ξύλο ή μέταλλο, και τεντωμένες μεμβράνες ή *κεφαλές* στα δυο ανοίγματα του σώματός του. Αποτελεί βασικό μέλος των ορχηστρικών κρουστών οργάνων, καθώς και των τυμπάνων. Χαρακτηριστικό του ταμπούρου είναι ο σύντομος, τραχύς ήχος που παράγει, για τον οποίο οφείλονται οι - μεταλλικές συνήθως - χορδές που έχει στο κάτω μέρος του.

## Προέλευση
Το ταμπούρο είναι πιθανός απόγονος του μεσαιωνικού τύμπανου *ταμπόρ* (*Tabor*). Σε σχέση με τη σημερινή μορφή του οργάνου, εκείνο ήταν βαθύτερο και είχε μία χορδή από έντερο ζώου τεντωμένη κατά μήκος της κάτω μεμβράνης.

## Μέρη οργάνου
thumb|right|Ένα ταμπούρο με μεταλλικό σώμα και πλαστική κεφαλή με επικάλυψη, στερεωμένο σε βάση.
### Σώμα
Το σώμα του ταμπούρου είναι φτιαγμένο συνήθως από φύλλα συμήδας, σφένδαμνου, ερυθρόξυλου ή άλλων τύπων ξύλου, ή από μέταλλα όπως χάλυβας, μπρούντζος και άλλα. Στην περίπτωση της ξύλινης κατασκευής, το σώμα απαρτίζεται από έναν αριθμό φύλλων που έχουν υποστεί συμπίεση και κύρτωση ώστε να κολλήσουν μεταξύ τους και να πάρουν κυλινδρικό σχήμα.

Στο εμπόριο υπάρχει μεγάλη ποικιλία όσο αφορά τις διαστάσεις του σώματος - ένα συνηθισμένο μοντέλο έχει διάμετρο μεταξύ 14 και 16 ιντσών και βάθος 5 με 6,5 ίντσες. Τα ταμπούρα τύπου *πίκολο* (*piccolo*) είναι ρηχότερα, με βάθος περίπου 3 ίντσες. Τα ταμπούρα που χρησιμοποιούνται σε στρατιωτικές παρελάσεις είναι αρκετά βαθύτερα (περίπου 9 ίντσες).

Καθώς το σώμα λειτουργεί σαν αντηχείο, η ποιότητα υλικών και κατασκευής, όπως και οι διαστάσεις και το φινίρισμα, παίζουν σημαντικό ρόλο στη διαμόρφωση του ήχου.

### Μεμβράνες
Οι μεμβράνες είναι φτιαγμένες από πλαστικό (πολυεστέρα) και σε παλαιότερες εποχές από δέρμα μόσχου. Διακρίνονται κυρίως σε επικαλυμμένες και διαφανείς (αγγλ. coated και uncoated αντιστοίχως).

### Πλέγμα
thumb|right|Το πλέγμα χορδών
Το πλέγμα χορδών είναι φτιαγμένο από μεταλλικό σύρμα ή καλώδιο, πλαστικό καλώδιο, ή χορδή βιολιού. Τεντώνεται κατά μήκος της κάτω μεμβράνης. Όταν τίθεται σε ταλάντωση η άνω κεφαλή, και λόγω της αύξησης της πίεσης στο εσωτερικό του οργάνου, ταλαντώνεται συμπαθητικά τόσο η κάτω μεμβράνη όσο και οι εφαπτόμενες σ'αυτήν χορδές. Ο ήχος που παράγεται καθ'αυτόν τον τρόπο είναι τραχύς και σύντομος.

thumb|right|Μηχανισμός τεντώματος χορδών
Το πλέγμα μπορεί επίσης να απομακρυνθεί από την κάτω μεμβράνη με τη βοήθεια ειδικού μηχανισμού. 

### Βάση
Το ταμπούρο στηρίζεται σε βάση τρίποδα με ρυθμιζόμενο ύψος και κλίση.

## Τεχνική
Το ταμπούρο παίζεται συνήθως με ξύλινες ράβδους ή κοινώς *[[μπακέτα|μπακέτες]]* (γαλλ. *baguette*). Παίζεται επίσης και με τις λεγόμενες *σκούπες* (αγγλ. brushes) οι οποίες δίνουν τη δυνατότητα παραγωγής ήχου μέσω τριβής.

## Ακουστική οργάνου
Το ταμπούρο ανήκει στη συνομοταξία των μεμβρανόφωνων κρουστών, άρα ακολουθεί τους φυσικούς κανόνες παραγωγής ηχητικών κυμάτων για δισδιάστατες επιφάνειες διέγερσης και κυλινδρικό αντηχείο. Εξαιτίας της δισδιάστατης φύσης της μεμβράνης (το πάχος θεωρείται αμελητέο), οι ταλαντώσεις που περιέχονται στον ήχο του τυμπάνου δεν ακολουθούν την αρμονική σειρά.

## Δείτε επίσης

* Κρουστά Μουσικά Όργανα
* Τύμπανα

Κατηγορία:Κρουστά μουσικά όργανα
Κατηγορία:Μεμβρανόφωνα
Διαχειριστής Ελληνικού Συστήματος Μεταφοράς Ηλεκτρικής Ενέργειας

right
Ο  **Διαχειριστής του Ελληνικού Συστήματος Μεταφοράς Ηλεκτρικής Ενέργειας (ΔΕΣΜΗΕ)** ήταν ανώνυμη εταιρεία που είχε σκοπό τη λειτουργία, εκμετάλλευση, διασφάλιση της συντήρησης και μέριμνα για την ανάπτυξη του Συστήματος Μεταφοράς Ηλεκτρικής Ενέργειας κατά την έννοια του άρθρου 2 του Νόμου 2773/1999, σε ολόκληρη τη χώρα, καθώς και των διασυνδέσεών του με τα άλλα δίκτυα για να διασφαλίζεται ο εφοδιασμός της χώρας με ηλεκτρική ενέργεια, κατα τρόπο επαρκή, ασφαλή, οικονομικά αποδοτικό και αξιόπιστο. Σκοπός του ήταν η βέλτιστη κατανομή του φορτίου στο δίκτυο. Ταυτόχρονα ο ΔΕΣΜΗΕ μεριμνούσε, όταν υπήρχαν στην αγορά ηλεκτρικής ενέργειας περισσότεροι παραγωγοί και προμηθευτές, για την εκκαθάριση των μεταξύ του συναλλαγών. 
 
Ο ΔΕΣΜΗΕ ήταν και ο φορέας του κράτους που αγόραζε την παραγόμενη ενέργεια από ανανεώσιμες πηγές ενέργειας σε περιοχές της χώρας που είναι διασυνδεδεμένες με το εθνικό δίκτυο ηλεκτροδότησης. Στις μη-διασυνδεδεμένες περιοχές, ο αντίστοιχος φορέας είναι η ΔΕΗ. Και οι δυο περιπτώσεις αγοραπωλησίας ενέργειας διέπονται από το νόμο 3468/2006 για τις ΑΠΕ.

Συστήθηκε με το Προεδρικό Διάταγμα 328/12-12-2000 και ανήκει κατά 51% στο κράτος. Το υπόλοιπο 49% ανήκει στις εταιρείες παραγωγής ηλεκτρικής ενέργειας. Η ίδρυσή του εντάσσεται στο πλαίσιο της απελευθέρωσης της αγοράς ηλεκτρικής ενέργειας και της επιδίωξης να κυριαρχήσουν συνθήκες ανταγωνισμού στην παραγωγή και διάθεση του ρεύματος. Πριν τη σύστασή του την ευθύνη για το δίκτυο είχε η ΔΕΗ.

Από την 1η Φεβρουαρίου 2012 καθήκοντα Διαχειριστή του Ελληνικού Συστήματος Μεταφοράς Ηλεκτρικής Ενέργειας ανέλαβε ο Ανεξάρτητος Διαχειριστής Μεταφοράς Ηλεκτρικής Ενέργειας (ΑΔΜΗΕ) απορροφώντας τον ΔΕΣΜΗΕ. Η ΑΔΜΗΕ Α.Ε. αποτελεί 100% θυγατρική εταιρεία της ΔΕΗ Α.Ε., η οποία συστάθηκε με βάση τις διατάξεις της Οδηγίας 2009/72/ΕΚ της Ευρωπαϊκής Ένωσης σχετικά με το νομικό και λειτουργικό διαχωρισμό των μονοπωλιακών δραστηριοτήτων Μεταφοράς και Διανομής των καθετοποιημένων επιχειρήσεων που δραστηριοποιούνται στον κλάδο της ενέργειας. Οι διατάξεις αυτές ενσωματώθηκαν στην ελληνική νομοθεσία με το Ν.4001/2011, βάσει του οποίου ο ΑΔΜΗΕ ιδρύεται ως θυγατρική εταιρεία της ΔΕΗ, σύμφωνα με το μοντέλο του Ανεξάρτητου Διαχειριστή Μεταφοράς (ΑΔΜ), όπως αυτό προβλέπεται από την κοινοτική νομοθεσία.

Έτσι, ο ΑΔΜΗΕ ανέλαβε το ρόλο του Διαχειριστή του Ελληνικού Συστήματος Μεταφοράς Ηλεκτρικής Ενέργειας (ΕΣΜΗΕ) και κυρίως  τα καθήκοντα λειτουργίας, ελέγχου, συντήρησης και ανάπτυξης του ΕΣΜΗΕ, εξασφαλίζοντας τον αδιάλειπτο εφοδιασμό της χώρας με ηλεκτρική ενέργεια σύμφωνα  με τις αρχές της αειφόρου ανάπτυξης και προωθώντας την ανάπτυξη του ελεύθερου ανταγωνισμού στην Ελληνική αγορά ηλεκτρικής ενέργειας με διαφάνεια και ισότιμη πρόσβαση για όλους τους χρήστες.

## Παραπομπές


## Εξωτερικοί σύνδεσμοι
*Ο ιστότοπος του ΔΕΣΜΗΕ
*Ο ιστότοπος του ΑΔΜΗΕ
*Ελληνικό Διασυνδεδεμένο Σύστημα Μεταφοράς Η.Ε.

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα